มีเพศสัมพันธ์ในช่วงตกไข่ แต่มีการป้องกันโดยการใส่ถุงยางและหลั่งนอกจะมีโอกาสท้องบ้างไหมครับ?อยากทราบว่า ถ้าหลั่งนอกด้วยใช้ถุงยางตลอด และตรวจดูถุงยางแล้วว่าไม่รั่วโดยการเอาน้ำมาใส่ ไม่มีน้ำซึมออกมา จะยังมีโอกาสในการท้องได้อีกเท่าไหร่ครับ แต่ช่วงที่มีอะไรกันเป็นช่วงที่ฝ่ายหญิงมีอาการตกไข่พอดีครับขอบมากครับสำหรับคำตอบขอโทษครับที่มารบกวน
สวัสดีค่ะ การมีเพศสัมพันธ์โดยการใช้ถุงยางอนามัย หากใช้ได้อย่างถูกต้อง ก็จะยังมีโอกาสตั้งครรภ์ได้ประมาณ 2% และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีก ดังนั้น โอกาสในการตั้งครรภ์จึงถือว่ามีน้อยมาก แต่ก็ไม่ถือว่าเป็น 0% เพราะไม่มีวิธีคุมกำเนิดใดที่จะป้องกันการตั้งครรภ์ได้ 100%แต่หากใช้ถุงยางอนามัยไม่ถูกต้อง โอกาสในการตั้งครรภ์ก็จะมากขึ้น เช่น ถุงยางอนามัยหมดอายุหรือเสื่อมสภาพ มีการฉีกขาดหรือรั่วซึม ใช้วาสลีนทาที่ถุงยาง ใช้ถุงยางที่มีขนาดไม่พอดีกับอวัยวะเพศชาย ใช้ถุงยางอนามัยซ้ำ หรือใส่ซ้อนกัน มีการปล่อยให้อวัยวะเพศอ่อนตัวลงก่อนที่จะดึงอออกจากช่องคลอดเป็นต้น